
УТВЪРЖДАВАМ:	
		
КАЛИН РОГАЧЕВ,
УПЪЛНОМОЩЕНО ЛИЦЕ ПО ЧЛ.7, АЛ.1 ОТ ЗОП (Заповед РД01–412 от 01.07.2016 г.)



ДОКУМЕНТАЦИЯ ЗА УЧАСТИЕ В ОТКРИТА ПРОЦЕДУРА ЗА
ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:
„РАЗРАБОТВАНЕ И ПРЕДЛАГАНЕ НА ГЪВКАВИ МОДЕЛИ ЗА ОСТОЙНОСТЯВАНЕ И ФИНАНСИРАНЕ НА СОЦИАЛНИТЕ УСЛУГИ, ВКЛЮЧВАЩО РАЗЛИЧНИ ИЗТОЧНИЦИ И МЕХАНИЗЪМ ЗА ВЪВЕЖДАНЕ НА ПРИНЦИПА „ПАРИТЕ СЛЕДВАТ КЛИЕНТА”, КАКТО И ПРОУЧВАНЕ НА ЕВРОПЕЙСКИЯ ОПИТ В ТАЗИ ОБЛАСТ” ПО ПРОЕКТ BG05M9OP001-3.005-0001 „НОВИ СТАНДАРТИ ЗА СОЦИАЛНИ УСЛУГИ”, ФИНАНСИРАН ПО ОПЕРАТИВНА ПРОГРАМА „РАЗВИТИЕ НА ЧОВЕШКИТЕ РЕСУРСИ”


Документацията за участие е безплатна и може да бъде намерена на интернет адреса на Министерство на труда и социалната политика: http://profile.mlsp.government.bg/30c3ed9ecbf9829f27fbcd68c9ec77e5 
До 10 дни преди изтичането на срока за получаване на офертите лицата може да поискат писмено от Възложителя разяснения по документацията за участие. Възложителят публикува разясненията в профила на купувача на интернет страницата на Министерството на труда и социалната политика в 4-дневен срок от получаване на искането, без да се посочва информация за лицата, които са ги поискали. В случай, че от публикуването на разясненията от Възложителя до крайния срок за получаване на офертите остават по-малко от 6 дни, Възложителят удължава срока за получаване на оферти.

Илиян Саралиев – началник отдел „ПСВ”, дирекция „СВ”:

ДОКУМЕНТАЦИЯТА ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ „РАЗРАБОТВАНЕ И ПРЕДЛАГАНЕ НА ГЪВКАВИ МОДЕЛИ ЗА ОСТОЙНОСТЯВАНЕ И ФИНАНСИРАНЕ НА СОЦИАЛНИТЕ УСЛУГИ, ВКЛЮЧВАЩО РАЗЛИЧНИ ИЗТОЧНИЦИ И МЕХАНИЗЪМ ЗА ВЪВЕЖДАНЕ НА ПРИНЦИПА „ПАРИТЕ СЛЕДВАТ КЛИЕНТА”, КАКТО И ПРОУЧВАНЕ НА ЕВРОПЕЙСКИЯ ОПИТ В ТАЗИ ОБЛАСТ”:

I. РЕШЕНИЕ ЗА ОТКРИВАНЕ НА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА
II. ОБЯВЛЕНИЕ ЗА ОБЩЕСТВЕНАТА ПОРЪЧКА
III. ПЪЛНО ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА
IV. ОБЩИ УСЛОВИЯ ЗА УЧАСТИЕ В ПРОЦЕДУРАТА
V. ТЕХНИЧЕСКИ СПЕЦИФИКАЦИИ 
VI. КРИТЕРИИ ЗА ПОДБОР
VII. ПОДГОТОВКА НА ОФЕРТАТА. УКАЗАНИЯ ЗА ИЗГОТВЯНЕ НА ОФЕРТАТА.                 ПОДАВАНЕ НА ОФЕРТАТА 
VIII. ГАРАНЦИЯ ЗА ИЗПЪЛНЕНИЕ
IX. СКЛЮЧВАНЕ НА ДОГОВОР
X. ОБМЕН НА ИНФОРМАЦИЯ
XI. ДРУГИ УКАЗАНИЯ
XII. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ
XIII. ПРИЛОЖЕНИЯ:
1. Единен европейски документ за обществени поръчки - Приложение № 1;
2. Предложение за изпълнение на поръчката /Приложение № 2/; 
3. Декларация за съгласие с клаузите на приложения проект на договор /Приложение № 3/;
4. Декларация за срока на валидност на офертата /Приложение № 4/;
5. Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици /Приложение № 5/;
6. Ценово предложение - Приложение № 6;
7. Проект на договор - Приложение № 7;
8. Декларации на членовете на екипа, че ще са на разположение за изпълнение на услугата, ако участникът бъде избран за изпълнител - Приложение № 8;
9. Образец на банкова гаранция за авансова плащане – Приложение № 9.






РАЗДЕЛ I
РЕШЕНИЕ ЗА ОТКРИВАНЕ НА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА



Решение № РЕ-ОП-53 от 03.10.2016 г.

Линк за решението, публикувано в РОП: http://www.aop.bg/case2.php?mode=show_doc&doc_id=751427&newver=2  





РАЗДЕЛ II
ОБЯВЛЕНИЕ ЗА ОБЩЕСТВЕНАТА ПОРЪЧКА

Обявление № О-ОП- 45 от 03.10. 2016 г.

[bookmark: _GoBack]Линк за обявлението, публикувано в РОП: http://www.aop.bg/ng/form.php?class=F02_2014&id=751430&mode=view 



РАЗДЕЛ III
ПЪЛНО ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА

1. Предмет на обществената поръчка
1.1 Предметът на настоящата поръчка е провеждане на открита процедура по чл. 73, ал. 1 от ЗОП, за „Разработване и предлагане на гъвкави модели за остойностяване и финансиране на социалните услуги, включващо различни източници и механизъм за въвеждане на принципа „парите следват клиента”, както и проучване на европейския опит в тази област” по Проект BG05M9OP001-3.005 „Нови стандарти за социални услуги“.
Проект BG05M9OP001-3.005 „Нови стандарти за социални услуги“ цели подобряване на достъпността, ефективността и качеството на социалните услуги, както и реализирането на процеса на деинституционализация на грижите за децата и пълнолетните лица, включително и с увреждания. Това ще се постигне чрез разработването на нови стандарти за качество и модели за финансиране и остойностяване на социални и междусекторни услуги, както и чрез адаптирането и съобразяването на нормативната уредба с потребността от по-добра и целенасочена подкрепа за уязвимите групи. Изпълнението му е в отговор на новите реалности, предполагащи преосмисляне на досегашните подходи на работа в социалната сфера, които следва да бъдат адаптирани и гъвкави към непрекъснато променящата се социална среда и нарастващата потребност от грижа за уязвимите групи. Специфичните цели на проекта са свързани с подобряване на организацията на финансирането на услугите и въвеждане на гъвкави модели на финансиране и остойностяване на социалните услуги, повишаване на качеството на социалните услуги и изграждане на ефективна система за мониторинг и контрол на тяхното качество, усъвършенстване на нормативната уредба в областта на услугите и подобряване на процесите на планиране, управление и актуализиране на политиките в сферата на социалното включване. Специфичните цели отразяват установената потребност от укрепване на капацитета на институциите за правилно планиране, прогнозиране и управление на политиките в областта на социалното включване. Проектът стъпва на основата на вече приети и утвърдени стратегически документи - Националната стратегия „Визия за деинституционализация на децата в Република България”, Националната стратегия за намаляване на бедността и насърчаване на социалното включване 2020, Националната стратегия за дългосрочна грижа и др.
Общата и специфични цели на проект BG05M9OP001-3.005 "Нови стандарти за социални услуги" са свързани с подобряване на достъпността, ефективността и качеството на предоставяните социални услуги, както и реализирането на процеса на деинституционализация на грижите за децата, възрастните хора и пълнолетните лица с увреждания. 
Основните дейности по проекта са:
Дейност 1 - Организация и управление на проекта;
Дейност 2 - Разработване/актуализиране на финансови модели за остойностяване предоставянето на социални услуги;
Дейност 3 - Разработване/актуализиране на стандарти за качество на социалните услуги;
Дейност 4 - Разработване на предложения за промени в съответната нормативна уредба;
Дейност 5 - Подкрепа за процесите на планиране, управление и актуализиране на политиките в сферата на социалното включване, вкл. и чрез изготвяне на план за действие за изпълнение на Националната стратегия за дългосрочна грижа/ за деинституционализация на грижата за възрастни хора и пълнолетни лица с увреждания/;
Дейност 6 - Изготвяне на оценка и анализ в сферата на социалното включване относно ефективността на предоставяните социални услуги за уязвимите групи;
Дейност 7 - Информиране и публичност - разработване и отпечатване на информационни материали относно заложените цели и дейности по проекта, организиране и провеждане на информационни събития.
Изпълнението на дейностите по проекта ще допринесат за правилното планиране и реализиране на политиките в сферата на социалното включване.
1.2. Възложител: Възложител на настоящата обществена поръчка е Министерството на труда и социалната политика, чрез дирекция „Социално включване” Адрес на възложителя: гр. София, ул. „Триадица“ № 2. тел: 028119 443, факс:  02/ 988 44 05,
Лице за контакт по настоящата обществена поръчка: Илиян Саралиев – началник на отдел „Програми за социално включване” в дирекция „Социално включване“, тел: 02/ 8119 440, факс: 02/ 988 44 05, електронна поща: isaraliev@mlsp.government.bg  
Георги Илиев – началник на отдел “Административно и деловодно обслужване“, дирекция “Правно и административно обслужване и човешки ресурси“, тел: 02/ 8119 687 giliev@mlsp.government.bg 
1.3. Източник на финансиране: ОПРЧР 2014-2020 г. и ЕСФ.
1.4. Срок за изпълнение на поръчката: Срокът за изпълнение на поръчката ще бъде 6 месеца, но не по късно от 30.09.2017 г. 
1.5. Място на изпълнение на поръчката: На територията на Република България, Министерство на труда и социалната политика, гр. София, ул. „Триадица“ № 2.
1.6. Критерий за възлагане: Изпълнителят за настоящата обществена поръчка ще бъде избран по критерий „оптимално съотношение качество/цена ".
1.7. Прогнозна стойност за обхвата на цялата обществена поръчка възлиза на           291 666.67 лв. (двеста деветдесет и една хиляди шестстотин шестдесет и шест лева и шестдесет и седем стотинки) без ДДС.
1.8. Срок на валидност на офертите: офертите следва да бъдат със срок на валидност не по-малко от 4 (четири) месеца, считано от крайния срок за получаване на офертите. Участникът в декларация /Приложение № 4/ посочва срока на валидност на офертата. 

РАЗДЕЛ IV
ОБЩИ УСЛОВИЯ ЗА УЧАСТИЕ В ПРОЦЕДУРАТА

1. В процедурата за възлагане на обществена поръчка може да участва всяко българско или чуждестранно физическо или юридическо лице или техни обединения, както и всяко друго образувание, което има право да предоставя този тип услуги съгласно законодателството на държавата, в която то е установено и които отговарят на предварително обявените условия на Възложителя. В решението за откриване на процедурата не се предвижда изискване за създаване на юридическо лице, когато участникът, определен за изпълнител в процедурата, е обединение на физически и/или юридически лица.
2. Всички участници следва да отговарят на изискванията по чл. 54, ал. 1 от ЗОП. Възложителят отстранява от участие в процедура за възлагане на обществена поръчка участник, когато:
2.1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;
2.2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;
2.3. има задължения за данъци и задължителни осигурителни вноски по смисъла на чл. 162, ал.2, т.1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;
2.4. е налице неравнопоставеност в случаите по чл. 44, ал. 5 от ЗОП;
2.5. е установено, че:
	а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
	б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;
2.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 – 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен; 
2.7. е налице конфликт на интереси, който не може да бъде отстранен. 
	Основанията по т. 2.1, т. 2.2, и т. 2.7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи. ЕЕДОП се подписва от лицето, което може самостоятелно да представлява съответния стопански субект. 
	Основанията за отстраняване по този раздел се прилагат и когато офертата е подадена от обединение, като за някой от участниците на което са налице посочените обстоятелства.
	Когато за участник е налице някое от основанията по т. 2 и преди подаването на заявлението за участие или офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП.
В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.
Участниците са длъжни да уведомят писмено възложителя в 3-дневен срок от настъпване на обстоятелство по чл. 54, ал. 1, чл. 101, ал. 11 от ЗОП.
3. За доказване на липсата на основания за отстраняване участникът, избран за изпълнител, представя:
3.1. за обстоятелствата по т. 2.1. - свидетелство за съдимост;
3.2. за обстоятелството по т. 2.3. - удостоверение от органите по приходите и удостоверение от общината по седалището на възложителя и на кандидата или участника;
3.3. за обстоятелството по  т. 2.6. - удостоверение от органите на Изпълнителна агенция "Главна инспекция по труда";
4. Освен на основанията, посочени в т. 2 Възложителят отстранява от процедурата и:
4.1. участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;
4.2. участник, който е представил оферта, която не отговаря на предварително обявените условия на поръчката;
4.3. участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 – 5 от ЗОП;
4.4. участници, които са свързани лица по смисъла на § 2, т. 45 от Допълнителните разпоредби на ЗОП.

РАЗДЕЛ V
ТЕХНИЧЕСКИ СПЕЦИФИКАЦИИ
[bookmark: bookmark4]1.   ОБЩА ИНФОРМАЦИЯ:
1.1.	Възложител:
Възложител на настоящата обществена поръчка е Министерството на труда и социалната политика, чрез дирекция „Социално включване”. 
Адрес на възложителя: гр. София, ул. „Триадица“ № 2. тел: 028119 443, факс: 02 988 44 05, ръководител на проекта (isaraliev@mlsp.government.bg)

1.2.	Финансиране
Финансирането се осигурява по Проект BG05M9OP001-3.005-0001 „Нови стандарти за социални услуги”, финансиран по процедура за директно предоставяне на безвъзмездна финансова помощ BG05M9OP001-3.005-0001 „Нови стандарти за социални услуги” по ОП „Развитие на човешките ресурси" 2014-2020 г., съфинансирана от Европейския съюз, чрез Европейския социален фонд.

ВЪВЕДЕНИЕ 

Към настоящия момент всички социални услуги, делегирани от държавата дейности, се финансират от държавния бюджет чрез общинските бюджети в съответствие със Закона за държавния бюджет на Република България за съответната бюджетна година. Финансовите средства са разчетени в рамките на стандарти за делегирани от държавата дейности, определени с Решение на Министерския съвет за приемане на стандарти за делегираните от държавата дейности с натурални и стойностни показатели през съответната година. В него по функция „Социално осигуряване, подпомагане и грижи“ са разчетени средствата за финансиране на едно капацитетно място за издръжката на един потребител в социална услуга за една година, като размерът на средствата се определя в зависимост от типа на социалната услуга. Осъществяваното в момента финансиране само и единствено на база на капацитет през годините се оказва като недостатъчно ефективно и не позволява да се проследи реалния обхват на потребителите. Това е така, тъй като финансирането на база на капацитет предполага отпускане на обща сума за материално-веществена издръжка и за заплащане на труда на заетите в услугата, без да се отчита крайния резултат от предоставянето й за потребителя. Това важи в най-голяма степен за консултативните, почасовите и мобилните социални услуги в общността, тъй като финансирането на база на капацитет не позволява да се отчита спецификата на предлаганите в тях дейности и характера на грижа в тях. Не на последно място, при възприемането на този подход на финансиране липсва гъвкавост при предоставяне на услугите и възможност всеки потребител да решава каква част от услугата да ползва и в какъв обем. 
Необходимостта от изпълнението на предмета на обществената поръчка е в съответствие с реформата в областта на социалните услуги, която предвижда подобряване на механизмите за планиране, финансиране, управление, контрол и мониторинг на системата, както и повишаване на качеството, ефективността и ефикасността на социалните услуги. Те са един от основните инструменти за насърчаване на социалното включване, поради което е необходимо те да бъдат достъпни, гъвкави, адаптирани към нуждите на всеки потребител, както и да предлагат качествена подкрепа. Това са и основните направления на реформата в областта на социалните услуги, която ще се реализира чрез разработване на специален Закон за социалните услуги и подзаконовата нормативна рамка към него. Принос в този процес ще има настоящият проект, който ще предложи подходящите механизми за финансиране на социалните услуги, които в максимална степен да отчитат характера на услугите и спецификата на дейностите в тях. Целта е да се предложат отделни модели за остойностяване и финансиране на социалните услуги по типове услуги (с консултативен характер; от резидентен тип; за дневна грижа; в домашна среда и мобилни услуги), които да позволят въвеждането на механизъм за финансиране на база „продуктивност“, за сметка на финансирането на база „капацитет“. Чрез въвеждане на механизъм за финансиране на база „продуктивност“, ще се проследява реалното потребление на услугите, тяхната продуктивност и качеството на доставяната услуга. По този начин ще се избегне дублирането на финансиране на услуги.

ОПИСАНИЕ НА ЗАДАНИЕТО
Цел: 
Целта е да се предложи организация на финансирането на услугите по начин, който от една страна ще улесни достъпа до тях и от друга – ще позволи предоставянето на разнообразни услуги, които да задоволяват комплексните потребности. Чрез разработените нови модели за финансиране и остойностяване на социалните услуги се цели промяна в сегашния механизъм за финансиране на социалните услуги чрез единни разходни стандарти. Това е свързано и с предлагане на конкретните дейности, от които лицата имат нужда, а не включването им в целия набор от дейности, които се осигуряват с една услуга, независимо, че те не са им необходими. Разработването на гъвкави модели на финансиране на услугите, включително и от различни източници, ще позволи по-ефективното изразходване на държавните средства и ще насърчи ползването на услуги, от които лицето има реална потребност, без да бъде ограничаван техния избор. Финансирането, основано на принципа "парите следват клиента" предполага финансиране, което се получава на база реално предоставена услуга, ориентирано към потребителя, а не към запълване на „капацитет“. Посредством остойностяването на предоставяните социални услуги се цели отчитане на ефективността на предоставяните грижи и услуги, обособяване на отделните функции и елементи на предоставяната подкрепа в съответствие с индивидуалните потребности на нуждаещите се. Промяната на механизма на финансиране има важно значение за реалното посрещане на потребностите и постигането на промяна за потребителя, както и за оптималното използване на наличния ресурс.
Основни дейности: 

Дейност 1. Разработване и анализиране на различните възможности и варианти за въвеждане в практиката на финансиране на принципа "парите следват клиента" при предлагане на социални услуги с консултативен характер, социални услуги от резидентен тип, социални услуги за дневна грижа, социални услуги в домашна среда и мобилни социални услуги*. Анализът следва да включва съпоставяне на различните практики в държави-членки на Европейския съюз и в България при прилагане на принципа "парите следват клиента" в предоставянето на социални услуги. Въз основа на събраната информация и проучения опит, изследването следва да предложи механизъм за въвеждане на модела, който да е приложим в национален контекст спрямо различните типове социални услуги. 
Дейност 2. Разработване на финансови модели за остойностяване предоставянето на социалните услуги по типове услуги - финансови модели за остойностяване на консултативни социални услуги; финансови модели за остойностяване на социални услуги от резидентен тип; финансови модели за остойностяване на социални услуги за дневна грижа; финансови модели за остойностяване на социални услуги в домашна среда; финансови модели за остойностяване на мобилни социални услуги.
Дейност 3. Разработване на модел за финансиране на интегрирани междусекторни услуги от различни източници - например финансиране на услуги със социален, здравен или образователен компонент в зависимост от индивидуалните потребности на потребителите. 
Дейност 4. Разработване на модел за съ-финансиране на социалните услуги от доставчика и потребителя.
Дейност 5. Общо по договора – Представяне на резултатите от анализа и разработените модели за финансиране и остойностяване на социалните услуги на специално организирано от Възложителя за целта мероприятие (семинар). Модериране на мероприятието и обобщаване на предложенията, направени в рамките на обсъждането. Разработване и издаване на сборник, съдържащ всички изготвени в резултат на изпълнението на предмета на поръчката материали, в т.ч. анализи, модели и оценки, минимален брой – 200 бр., както и в електронен вариант.

*Мобилната социална работа (мобилни социални услуги) е работа на терен с рисковите групи от населението и цели идентифициране и локализиране на рисковите групи лица, нуждаещи се от подкрепа и консултиране, предоставяне на изнесени услуги и насочване към конкретна социална услуга. Работата се осъществява посредством активно търсене и оказване на подкрепа на лица във високо рискови общности. Работата на терен включва проучване на рисковете на място, използване на интерактивни подходи за въздействие за подтикване инициатива у потребителя да приеме подкрепа и да работи в екип със съответните специалисти за преодоляване на съответния риск.
Основните задачи, които Изпълнителят следва да извърши, са:
По дейност 1:  
- Да проучи различните практики в държави-членки на Европейския съюз и в България при прилагане на принципа "парите следват клиента"* в предоставянето на социални услуги. Следва да се проучи практиката на най-малко 9 държави-членки на Европейския съюз, като сред тях задължително попадат Холандия, Франция, Белгия и Италия.
- Въз основа на направеното проучване да се разработят и анализират различните възможности и варианти за въвеждане в практиката на финансиране на принципа "парите следват клиента" при предлагане на социални услуги с консултативен характер, социални услуги от резидентен тип, социални услуги за дневна грижа, социални услуги в домашна среда и мобилни социални услуги. В анализа следва да се съдържа съпоставка на различните практики в държави-членки на Европейския съюз и в България при прилагане на принципа "парите следват клиента" в предоставянето на социални услуги. При анализа по типове услуги следва да се даде обосновка за кои от посочените типове услуги този принцип е приложим и съответно как може да се приложи в практиката.
- При отчитане на спецификата на предоставянето на социалните услуги в България да се разработи механизъм за въвеждане на моделите в практиката, които да са приложими в национален контекст спрямо различните типове социални услуги. 
- Да се направи предварителна оценка на въздействието от въвеждането на разработените модели в практиката, за всеки тип услуги (в т.ч. услуги с консултативен характер, услуги от резидентен тип, социални услуги за дневна грижа, социални услуги в домашна среда и мобилни услуги).

*Консултативните услуги представляват комплекс от дейности за консултиране, информиране и подкрепа на деца, лица и семейства в риск, включително и на хора с увреждания, за превенция на различни рискови обстоятелства, за медицинска рехабилитация, за деинституционализация и реинтеграция, за социално включване, оценяване и обучение на бъдещи приемни родители и осиновители, включително чрез предоставяне на мобилни услуги. Такива дейности например към момента се предоставят в сегашните Центрове за обществена подкрепа, Центрове за работа с деца на улицата и Центрове за социална интеграция и рехабилитация. 
*Социалните услуги за дневна грижа предоставят дневна или почасова грижа за лицата. Основната им цел е оказване на подкрепа и подобряване на индивидуалното развитие, в т.ч. медицинска рехабилитация, обикновено под формата на индивидуално разработена програма за работа с всеки от потребителите. Такива дейности сега се предоставят например в Дневните центрове за деца и/или пълнолетни лица с увреждания.
*Под принципа "парите следват клиента" се разбира финансиране, което се получава на база реално предоставена услуга, ориентирано към потребителя, а не към запълване на „капацитет“. На лицето се дава възможност да реализира правото си на избор относно вида, формата на подкрепа и конкретния доставчик на услуги. Финансирането се предоставя на доставчиците, след като те вече са предоставили услуга на определен потребител. По този начин издръжката на социалните услуги се формира от заплащането, получено за реално предоставени услуги. При този механизъм на финансиране водеща е продуктивността на социалните услуги, на база на която се получават и финансовите средства за издръжката й. Принципът на действие на този механизъм е обратен на действащия към момента финансов подход в системата на социалните услуги за финансиране на услугите на база капацитет т.е. на база „места” в социалната услуга. Прилагането на новия принцип позволява финансирането да отива при тези доставчици, които реално работят и реализират продуктивност.

По дейност 2:
- Да разработи финансови модели* за остойностяване предоставянето на социалните услуги по типове услуги, съответно: финансови модели за остойностяване на консултативни социални услуги; финансови модели за остойностяване на социални услуги от резидентен тип; финансови модели за остойностяване на социални услуги за дневна грижа; финансови модели за остойностяване на социални услуги в домашна среда; финансови модели за остойностяване на мобилни социални услуги.

*Под финансов модел се разбира определяне на методи (начини) за финансиране на услугите на база реализирана продуктивност (постигнати резултати) по типове услуги и за разписване на конкретни стъпки, по които се осъществява то. Всеки модел следва да отчита спецификата на финансиране на услугите, включително чрез отпускане на средства от държания бюджет или друг източник, насочване на средствата към услугата, изразходване и отчитане на средствата. Финансовият модел следва ясно да показва как се формира цената/стойността на услугата. В тази връзка всички дейности, включени в услугата, следва да бъдат остойностени, като ясно е посочена цената/стойността на всяка дейност.

По дейност 3. 
- Да разработи модел за финансиране на интегрирани междусекторни услуги от различни източници - например финансиране на услуги със социален, здравен или образователен компонент в зависимост от индивидуалните потребности на потребителите. 
- Моделът следва да представя как този финансов ресурс да се осигури по взаимодопълващ се начин от отделните системи. Тук следва да бъдат отчетени спецификите при финансирането на отделните услуги – социални, здравни, образователни.

По дейност 4. 
· Да разработи модел за съ-финансиране на социалните услуги от доставчика и потребителя.
Този модел следва да предложи механизъм за финансиране на една социална услуга от различни източници – например част от финансирането да е от държавния бюджет, друга част от общината/доставчика или чрез заплащане от самото лице.

По дейност 5. Общо по договора
- Да представи резултатите от анализа и разработените модели за финансиране и остойностяване на социалните услуги на специално организирано от Възложителя за целта мероприятие в рамките на два дни, за участие в което ще бъдат поканени представители на партньорите по проекта (Агенция за социално подпомагане и Министерство на здравеопазването), Министерство на финансите, Националното сдружение на общините в Република България, неправителствени организации - приблизително 55 участници. Ангажиментът за модериране на мероприятието и обобщаването на направените предложения в следствие на обсъждането е на Изпълнителят.
- Да подготви и представи за съгласуване от Възложителя, в предпечатен вариант, сборник, съдържащ всички изготвени в резултат на изпълнението на предмета на поръчката материали, в т.ч. анализи, модели и оценки, който след писмено одобрение от Възложителя да бъде отпечатан от Изпълнителя в тираж 200 бр., както и в електронен вариант.


Очаквани резултати:

По дейност 1.  
- Разработени варианти за въвеждане в практиката на финансиране на принципа "парите следват клиента" при предлагане на социални услуги с консултативен характер, социални услуги от резидентен тип, социални услуги за дневна грижа, социални услуги в домашна среда и мобилни услуги. 
- Разработен анализ/съпоставка на различните практики в държави-членки на Европейския съюз и в България при прилагане на принципа "парите следват клиента" в предоставянето на социални услуги. 
- Разработен механизъм за въвеждане на предложените модели за финансиране на услугите в практиката, които да са приложими в национален контекст спрямо различните типове социални услуги.

По дейност 2.
Разработени финансови модели за остойностяване предоставянето на социалните услуги по типове услуги, съответно:
- Финансов модел за остойностяване на консултативни социални услуги;
- Финансов модел за остойностяване на социални услуги от резидентен тип;
- Финансов модел за остойностяване на социални услуги за дневна грижа;
- Финансов модел за остойностяване на социални услуги в домашна среда; 
- Финансов модел за остойностяване на мобилни социални услуги.  

По дейност 3.  
- Разработен модел за финансиране на интегрирани междусекторни услуги от различни източници.

По дейност 4.  
- Разработен модел за съ-финансиране на социалните услуги от доставчика и потребителя.

По дейност 5. Общо по договора 
- Представени резултати от анализа и разработените модели за финансиране и остойностяване на социалните услуги на специално организирано от Възложителя за целта мероприятие (семинар). Модериране на мероприятието и обобщени предложения, направени в рамките на обсъждането.
- Разработен и издаден сборник, съдържащ всички изготвени в резултат на изпълнението на предмета на поръчката материали, в т.ч. анализи, модели и оценки, минимален брой - 200 бр., както и в електронен вариант, със следните минимални характеристики на книжното тяло:
Формат: А 4 (210 мм х297 мм) Обем корица - твърда, цветна 4 + 250 гр. мат/гланц. 
Обем тяло - цветна 4 мат/гланц 150 гр., двустранен печат
Минимален брой - 200 бр.

ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА
1. За постигане на целите на поръчката участниците следва да представят подробно разработена техническа оферта (по образец) за нейното изпълнение, при съблюдаване на настоящата Техническа спецификация.
	Към техническата оферта се прилагат:
1.1. Концепция за изпълнение на поръчката - изготвя се от участника. Същата следва да съдържа:
1.1.1. Подход и методология за изпълнение на поръчката, като подробно са описани дейностите с оглед постигане на проектните цели и резултати.
1.1.2. Предложение за съдържанието и източника/източниците на информацията, която следва да бъде събрана от изпълнителя с оглед постигане на проектните цели и резултати.
1.2.	План - график и линеен график за изпълнение на поръчката – изготвят се от участника.
План - графикът следва да съдържа описание на конкретните задължения и отговорности на експертите, както и допълнителните ресурси, които участникът възнамерява да използва при изпълнението на дейностите, с посочване на конкретни срокове за изпълнение на всяка една дейност.
Графичната част на линейния график следва да е съобразена с организацията и процеса на изпълнение на договора и от него да е видна последователността на видовете дейности. Върху всяка хоризонтална отсечка, изобразяваща отделна дейност, се записва броят на експертите, които я изпълняват и продължителността на същата в дни.
	2. Техническата оферта следва да бъде разработена компетентно, с необходимите експертни познания. Ясно да описва подхода и методологията за изпълнение на поръчката и съответните дейности към нея, чрез които ще се гарантира постигане на целите й, организацията на работа, използваните ресурси.
	Техническата оферта, която ще бъде оценявана, трябва да предлага определена, конкретна разработка, включваща описание на последователно изпълнявани дейности за осъществяване на поръчката. Ще се оценява и до каква степен предложението предлага интегрираност и последователност за постигане на предвидените резултати.
	Техническата оферта трябва да съдържа описание на конкретните задължения и отговорности на експертите, както и допълнителните ресурси, които участникът възнамерява да използва при изпълнението на дейностите.
	Техническата оферта трябва да включва предложение за съдържанието и източника на информацията, която ще бъде използвана при изпълнението на поръчката.
Специфично изискване към изпълнението на поръчката е всички материали - доклади, анализи, протоколи, оценки и др., които се изготвят да са съобразени с изискванията за публичност на ОП РЧР.
ЕКИП ЗА ИЗПЪЛНЕНИЕ НА ПОРЪЧКАТА 
 	  Общи изисквания
         Изпълнителят следва да разполага със собствен и/или нает ръководен и изпълнителски персонал, притежаващ образование, професионален опит и квалификация, необходими за изпълнението на поръчката.
   
Минималният екип, който ще осъществява дейностите, предмет на настоящата обществена поръчка, следва да включва най-малко:
          - Ръководител на екипа;
          - Експерти - 11 бр. 
Участниците трябва да представят детайлно описание на екипа, който ще изпълнява дейностите, предмет на поръчката, както следва:
· Описание на квалификацията и опита на ръководителя на екипа и единадесетте експерти, включително информация относно образованието и специфичната експертиза на всеки член на екипа;
· Обосновка как опита и квалификацията на членовете на екипа ще послужат за изпълнение на дейностите от техническата спецификация;  
· Разпределение на отговорностите и задачите между членовете на екипа.
	Членовете на екипа ще изпълняват определени функции, за които трябва да отговарят на следните минимални изисквания: 
1. Ръководител на екипа.
Ръководителят на екипа отговаря за: качественото и навременно изпълнение на цялата поръчка. 
Квалификация и професионални умения
· придобита образователно-квалификационна степен „магистър” по специалности от областта на икономическите, правните, медицинските, педагогическите или социалните науки. 

	Професионален опит
· минимум 5 години управленски опит;
· минимум 3 години професионален опит в изготвянето на анализи, изследвания, проучвания в сферата на социалното включване и/или разработването на модели за остойностяване на социални услуги. 
2. Експерти – 11 (единадесет) бр. 
Експертите в екипа отговарят за качественото и навременно: 
· проучване на международния опит; 
· изготвяне на съответните финансови модели, анализи и механизми;
· подготовка на докладите, които е необходимо да бъдат представени в изпълнение на поръчката; 
· подготовка на материали, презентации, участие в мероприятия по проекта. 

Екипът от експерти включва:
2.1. Експерт-социални услуги за деца (вкл. с увреждания) – 2 ( два) броя
Квалификация и професионални умения
· висше образование - завършена образователна степен бакалавър/магистър с професионално направление „Социални дейности”, „Социална педагогика”, „Здравен и социален мениджмънт”, „Социална работа с деца и семейства” или друго направление със социално-психологическа насоченост. 
· Познаване на законодателството в областта на закрилата на детето, социалните услуги, здравната грижа и образованието.
· Опит в разработване на правилници, методики, наредби и/или други нормативни документи, свързани със социалните услуги
Общ професионален опит
· минимум 5 години професионален опит в сферата на социалните услуги за деца, в т.ч. предоставяне на услуги и/или управление на услуги и/или анализиране, планиране, разработване на модели, планове, програми и/или други документи, свързани със социалните услуги.
2.2. Експерт-социални услуги за възрастни хора (над пенсионна възраст) – 1 (един) брой
Квалификация и професионални умения
· висше образование - завършена образователна степен бакалавър/магистър с професионално направление „Социални дейности”, „Социална педагогика”, „Здравен и социален мениджмънт”, „Социална работа с деца и семейства” или друго направление със социално-психологическа насоченост; 
· Познаване на законодателството в областта на социалните услуги, здравната грижа и образованието за пълнолетни лица;
· Опит в разработване на правилници, методики, наредби и/или други нормативни документи, свързани със социалните услуги.
Общ професионален опит
· минимум 5 години професионален опит в сферата на социалните услуги за възрастни (пълнолетни лица), в т.ч. предоставяне на услуги и/или управление на услуги и/или анализиране, планиране, разработване на модели, планове, програми и/или други документи, свързани със социалните услуги. 
2.3. Експерт-социални услуги за хора с увреждания – 2 (два) броя
Квалификация и професионални умения
· висше образование - завършена образователна степен бакалавър/магистър с професионално направление „Социални дейности”, „Социална педагогика”, „Специална педагогика“, „Здравен и социален мениджмънт”, „Социална работа с деца и семейства” или друго направление със социално-психологическа насоченост; 
· Познаване на законодателството в областта на социалните услуги, здравната грижа и образованието, касаещо хора с увреждания;
· Опит в разработване на правилници, методики, наредби и/или други нормативни документи, свързани със социалните услуги.
Общ професионален опит
- минимум 5 години професионален опит в сферата на социалните услуги за хора с увреждания, в т.ч. предоставяне на услуги и/или управление на услуги и/или анализиране, планиране, разработване на модели, планове, програми и/или други документи, свързани със социалните услуги.
2.4. Експерт в сферата на училищното и предучилищното образование  – 1 (един) брой
Квалификация и професионални умения
· да има висше образование – завършена образователна степен бакалавър/магистър в областта на хуманитарните науки; 
· да познават нормативната уредба в областта на образованието;
· да има аналитичен опит в сферата на образованието и обучението, да познават европейските тенденции в модернизацията на образованието.
Общ професионален опит
 - минимум 5 години аналитичен и/или управленски опит при предоставяне на обучителни и/или образователни услуги.
2.5. Експерт в сферата на здравните услуги – 1 (един) брой
Квалификация и професионални умения
· да има висше медицинско образование – завършена образователна степен магистър и/или завършена образователна степен бакалавър/магистър с професионално направление „Здравен мениджмънт“ или подобно.
· да познават нормативната уредба в областта на здравеопазването.
Общ професионален опит
 - минимум 5 години професионален или аналитичен и/или управленски опит в областта на здравните услуги;
2.6. Експерт–проучвания/анализатор – 1 (един) брой
Квалификация и професионални умения 
· да има придобита образователно-квалификационна степен „бакалавър“ или „магистър”, по специалности от професионални направления икономика, социология, антропология и науки за културата, математика, статистика или подобни. 
Общ професионален опит 
· минимум 3 години професионален опит в провеждането и обработка и анализ на резултати от изследвания в социално-икономическата или здравна област.
2.7. Експерт–финансист – 2 (два) броя 
Квалификация и професионални умения 
· да има придобита образователно-квалификационна степен „магистър” по специалности от професионално направление икономика, финанси, банково дело или подобни. 
Общ професионален опит 
· минимум 3 години професионален опит в разработването на финансови модели, прогнози, изследвания и/или остойностяване на предоставянето на социални, здравни и/или образователни услуги.
2.8. Експерт–юрист – 1 (един) брой
Квалификация и професионални умения 
· да има висше юридическо образование. 
Общ професионален опит 
· минимум 3 години професионален опит .

· Под социално-икономическа област се разбира: социално включване и социални услуги, образование и обучение и здравни грижи. 
·  За опит в провеждане на проучвания и изготвяне на анализи, изследвания и оценки не се счита участието в комисии за оценка на проектни предложения по процедури за предоставяне на безвъзмездна финансова помощ по реда на ПМС № 121 / 31.05.2007 г. и в комисии за разглеждане, оценка и класиране на оферти по процедури за възлагане на обществени поръчки по реда на ЗОП.
- В случай, че някой от експертите на екипа се налага да бъде сменен след подписване на договора поради болест, смърт или напускане на експерта, то Изпълнителят трябва да го замени с експерт, притежаващ професионален опит и квалификация, равностойни на тези на първоначално избраните. Новият експерт следва да бъде одобрен от Възложителя преди да започне работа по договора. Изпълнителят поема всякакви допълнителни разходи, свързани със смяната на негов експерт.
- Предложените от участника в обществената поръчка експерти следва да подпишат и представят декларация, че ще бъдат на разположение на Изпълнителя за целия период за изпълнение на поръчката. 
Важно: Невъзможността да се осигурят експерти, които отговарят на горепосочените изисквания, води до отстраняване на съответния участник от процедурата.
Всеки участник може по своя преценка да предложи и други членове на екипа в допълнение към задължителните. В техническата оферта ясно следва да е посочена тяхната квалификация и професионални умения, в изпълнението на кои дейности ще вземат участие, и се обоснове необходимостта от тяхното включване в екипа. 

ДОКЛАДВАНЕ НА ИЗПЪЛНЕНИЕТО
За целите на изпълнението на договора Изпълнителят на настоящата обществена поръчка подготвя следните видове доклади до Възложителя:
· Двумесечни (междинни) доклади (след приключване на 2-ри и 4-ти месец от договора за изпълнението на съответните дейности по договора.
· Окончателен доклад за изпълнение на договора, обобщаващ всичко извършено по всяка една от дейностите.
Междинните доклади съдържат (доколкото е приложимо за отделните доклади):
1. Изпълнение на задълженията на Изпълнителя по този договор за отчетния период по дейности;
2. Описание на персонала (ключови експерти) на Изпълнителя, вложен като човешки ресурс за изпълнението на отчетния период с описание на извършените дейности;
3. Описание на трудностите и проблемите, възникнали по време на отчетния период по отношение на изпълнението на договора и мерките, предприети за тяхното отстраняване;
4. Информация за изпълнението на дейностите съгласно план-графика. В случай на закъснение спрямо план-графика да се предложат адекватни мерки за наваксване на закъснението. 
5. Допълнително поискани от Възложителя и предоставени от Изпълнителя становища и доклади по време на отчетния период;
6. Предложените дейности за последващия отчетен период и участието на ключовите експерти.
7. Друга информация по преценка на Изпълнителя.
Индикативният срок за представяне на междинния доклад е до 15 число на месеца, следващ края на отчетния период.
Окончателният доклад съдържа:
1. Изпълнение на задълженията на Изпълнителя по този договор;
2. Описание на персонала (ключови експерти) на Изпълнителя, вложен като човешки ресурс с описание на извършените дейности, за целия период на договора;
3. Описание на трудностите и проблемите, възникнали по време на изпълнението на договора и мерките, предприети за тяхното отстраняване;
4. Допълнително поискани от Възложителя и предоставени от Изпълнителя становища и доклади за целия период на договора;
5. Въпросите, идентифицирани в междинните доклади за напредък, по нагледен начин (графики, снимков материал и др.) за целия период на договора;
6. Подробен анализ на резултатите по дейности;
7. Друга информация по преценка на Изпълнителя.
Индикативният срок за представяне на окончателния доклад е до 5 работни дни след изтичане на срока на договора.

СРОК И МЯСТО НА ИЗПЪЛНЕНИЕ НА ПОРЪЧКАТА

Срокът за изпълнение на поръчката ще бъде 6 месеца, но не по късно от 30.09.2017 г. Отделните дейности трябва да бъдат извършвани паралелно, доколкото спецификата на поръчката позволява това. Срокът за изпълнение на дейности 1, 2, 3 и 4 от техническите спецификации е 4 месеца, считано от датата на подписване на договора. Срокът за изпълнение на поръчката се предлага от участниците чрез подробен план-график, в който следва да се конкретизират сроковете за изпълнение на всяка една дейност. Мястото на изпълнение на поръчката обхваща територията на Република България.

СТОЙНОСТ НА ПОРЪЧКАТА.

	Стойността на поръчката се определя в лева, без включен данък върху добавената стойност (ДДС), и не може да надвишава 291 666.67 лв. (двеста деветдесет и една хиляди шестстотин шестдесет и шест лева и шестдесет и седем стотинки) без ДДС.
Стойността на обществената поръчка включва всички разходи за качественото изпълнение на дейностите, предмет на обществената поръчка, в описания вид, обхват и срок, включително цената на вложените материали, извършени работи и разходите за труд, транспорт, командировъчни и други подобни, както и непредвидените разходи и печалба за избрания изпълнител.

СХЕМА НА ПЛАЩАНЕ

· Авансово плащане: в размер до 30% от стойността на договора, извършва се в срок до 15 /петнадесет/ календарни дни след представяне на фактура от Изпълнителя и банкова гаранция за обезпечаване на авансовото плащането по образец (Приложение № 9), която е със срок на валидност не по кратък от срока на договора. Банковата гаранция се освобождава след пълно приспадане на стойността на извършеното авансово плащане;
· Две междинни плащания, всяко в размер до 25% от стойността на договора, съответно след одобрение от Възложителя на двумесечните (междинни) доклади (общо 2 броя за срока на договора) и фактура от Изпълнителя, отговаряща на изискванията на Закона за счетоводството. Ако Изпълнителят не е получил авансово плащане всяко от двете междинни плащания може да бъде в размер до 40% от стойността на договора;
· Окончателно плащане: в размер на дължимия остатък от стойността на договора след приспадане на авансовото плащане (ако има такова) и междинните плащания. Окончателното плащане се извършва в срок до 15 /петнадесет/ календарни дни след представяне от Изпълнителя на двустранно подписан протокол за приемане на работата от страна на Възложителя за съответната дейност по договора, съответни материали, доказващи извършването на дейността, и фактура от Изпълнителя, отговаряща на изискванията на Закона за счетоводството. В случай на неизпълнение от страна на Изпълнителя на конкретна дейност предмет на договор и респективно на заплащане, то нейната стойност ще бъде приспадната от размера на дължимото възнаграждение по договора.

МЕРКИ ЗА ПУБЛИЧНОСТ И ВИЗУАЛИЗАЦИЯ

При всички дейности, където е приложимо, Изпълнителят следва да осигурява информиране и публичност по финансирането на договора и следва да спазва изискванията, описани в Единен наръчник на бенефициента за прилагане на правилата за информация и комуникация 2014 – 2020 г. 
http://ophrd.government.bg/view_doc.php/6981 

Всички действия, които Изпълнителят смята да предприеме по отношение спазването на изискванията за информиране и публичност, следва да бъдат предварително съгласувани с изрично упоменатите в договора лица. 

В изготвените доклади и всички печатни материали Изпълнителят следва да използва емблемата на Европейски съюз /ЕС/, упоменаването „Европейския съюз“, името на Европейския социален фонд /ЕСФ/, общото лого за програмен период 2014 – 2020 г. с наименованието на Оперативната програма „Развитие на човешките ресурси” /ОП РЧР/, наименованието на проекта, който се изпълнява; адреса на Единния информационен портал.


РАЗДЕЛ VI
КРИТЕРИИ ЗА ПОДБОР

Деклариране на лично състояние и съответствие с критериите за подбор

1. При подаване на офертата участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП) /Приложение № 1/. В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.
2. Когато  участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по т. 1.
3. Единният европейски документ за обществени поръчки е предоставен в настоящата документация в електронен вид, по образец.
4. В ЕЕДОП участниците следва да представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.
5. Възложителят може да изисква от участниците и кандидатите по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата
6. Преди сключването на договора участникът, определен за изпълнител, следва да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

Технически и професионални способности на участниците:

1. Участникът, самостоятелно или съвместно, трябва да е изпълнил поне една дейност с предмет и обем, идентичен или сходен с тези на поръчката, за последните три години от датата на подаване на заявлението или на офертата.
	Под услуги със сходен предмет следва да се разбира извършване на изследвания, анализи в социалната и здравна сфера и/или разработване на модели за остойностяване  предоставянето на социални, здравни и/или образователни услуги. 

Доказване :
· Участникът трябва да докаже опит при изпълнението на дейности, имащи идентичен или сходен предмет с настоящата поръчка, за последните 3 (три) години от датата на подаване на офертата, като представи с ЕЕДОП списък на услугите с посочване на стойностите, датите и получателите, заедно с доказателства за извършените услуги;
	 
Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси.

РАЗДЕЛ VII
ПОДГОТОВКА НА ОФЕРТАТА. УКАЗАНИЯ ЗА ИЗГОТВЯНЕ НА ОФЕРТАТА.
ПОДАВАНЕ НА ОФЕРТАТА

I. [bookmark: bookmark5]Подготовка на офертата. Указания за изготвяне на офертата.
1. Документацията по настоящата обществена поръчка е налична и се предоставя безплатно в профила на купувача на Министерство на труда и социалната политика: http://profile.mlsp.government.bg/30c3ed9ecbf9829f27fbcd68c9ec77e5  
2. До 10 дни преди изтичането на срока за получаване на офертите всеки участник може да поиска писмено от Възложителя разяснения по документацията за участие. В 4-дневен срок от постъпване на искането Възложителят предоставя разясненията, като ги публикува в профила на купувача на Министерство на труда и социалната политика, без да отбелязва в отговора лицето, направило запитването. Разясненията стават неразделна част от документацията за участие.
В случай че от публикуването на разясненията от Възложителя до крайния срок за получаване на оферти остават по-малко от 6 дни, Възложителят удължава срока за получаване на оферти.
Възложителят не предоставя разяснения, ако искането е постъпило след десетдневния срок по т. 2.
3. Възложителят може, по собствена инициатива или по искане на заинтересовано лице, еднократно да направи промени в обявлението, с което се оповестява откриването на процедурата, в документацията за обществената поръчка и в описателния документ.
	Заинтересованите лица могат да правят предложения за промени в документите в 10-дневен срок от публикуването на обявлението в РОП, с което се оповестява откриването на процедурата.
Възложителят изпраща за публикуване в РОП обявлението за изменение или допълнителна информация и решението, с което то се одобрява, в 14-дневен срок от публикуването в РОП на обявлението, с което се оповестява откриването на процедурата. Решението и променените документи се публикуват в профила на купувача в първия работен ден, следващ деня на изпращането им в РОП. След изтичането на четиринадесет дневния срок, възложителят може да публикува многократно обявления за изменение или допълнителна информация за промени в условията на процедурата, само когато удължава обявените срокове.
Възложителят удължава сроковете за получаване на оферти, когато:
· в случаите по т. 3 са внесени съществени изменения в условията по обявената поръчка, които налагат промяна в офертите на участниците;
· са поискани своевременно разяснения по условията на процедурата и те не могат да бъдат представени в срока по чл. 33, ал. 2 от ЗОП.
4. При изготвяне на офертата участникът трябва да се придържа точно към условията, обявени от Възложителя.
5. Участникът трябва да проучи всички указания, образци, условия в документацията. Невъзможността да предостави цялата информация, изисквана в документацията или представянето на оферта, неотговаряща на изискванията на Възложителя, посочени в документацията, е риск за участника и може да доведе до отстраняване му.
6. Офертата следва да отговаря на изискванията, посочени в обявлението за откриване на процедурата, настоящите указания и трябва да бъде оформена по приложените към документацията образци на приложения. Условията в образците от документацията за участие са задължителни за участниците и не могат да бъдат променяни от тях.
7. Офертата на участника и всички приложени към нея документи и информация следва да бъдат представени на български език, а в случай че документите са на чужд език - с превод на български език.
8. Офертата на участника и всички приложени към нея документи и информация по образец на Възложителя следва да бъдат представени в оригинал. Всички останали документи и информация следва да бъдат представени в оригинал или като копие, заверено с подпис и текстово обозначение/печат „Вярно с оригинала”.
9. Всяка оферта трябва да съдържа документите, доказателствата и обстоятелствата по чл. 39, ал. 3 от ППЗОП, посочени от Възложителя в документацията за участие.
10. Офертата задължително трябва да включва пълния обем от предмета на обществената поръчка. Оферти за част от предмета се отстраняват от участие.
10.1. Всеки участник има право да представи само една оферта по предмета на обществената поръчка. Не се допускат варианти на офертата. При наличието на варианти на офертата, същата не се разглежда и участникът се отстранява.
11. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.
12. В процедура за възлагане на обществена поръчка едно физическо или юридическо лице може да участва само в едно обединение.
12а. Свързани лица или свързани предприятия не може да бъдат самостоятелни участници в процедурата.
13. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.
14. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Възложителят ще изиска замяна на подизпълнител, който не отговаря на тези условия. 
15. При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него.

[bookmark: bookmark6]II. Подаване на офертата.
1. Документите, свързани с участието в процедурата, се представят от  участника, или от упълномощен от него представител - лично или чрез пощенска или друга куриерска услуга, с препоръчана пратка с обратна разписка, на адрес: Министерство на труда и социалната политика, гр. София 1051, ул. „Триадица” № 2, служебен вход - деловодство.
2. Документите по т. 1 се представят в запечатана непрозрачна опаковка, върху която се посочват:
· наименованието на участника, включително участниците в обединението, когато е приложимо;
· адрес за кореспонденция, телефон и по възможност - факс и електронен адрес;
· наименованието на поръчката.
3. При приемане на офертата върху опаковката по т. 2 се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.
4. Възложителят не приема за участие в процедурата оферти, които са представени след изтичане на крайния срок за получаване или в незапечатана опаковка или в опаковка  с нарушена цялост.
5. В случай, че към момента на изтичане на крайния срок за получаване на оферти пред Министерство на труда и социалната политика, гр. София 1051, ул. „Триадица” № 2, служебен вход – деловодство, все още има чакащи, да подадат оферти, лица, те се включват в списък, който се подписва от представител на възложителя и от присъстващите /чакащите да подадат оферти/ лица. Офертите на лицата, включени в списъка се приемат и се завеждат в регистъра по т. 3. Не се приемат оферти на лица, които не са включени в списъка.
6. Ако участникът изпраща офертата чрез препоръчано писмо с обратна разписка, разходите са за сметка на участника. В този случай, той следва да изпрати предложението така, че да обезпечи неговото пристигане на посочения от Възложителя адрес преди изтичане на срока за подаване на офертите. Рискът от забава или загубване на предложението е за участника. За получено уведомление по време на процедурата се счита това, което е достигнало до адресата.
7. Всеки участник в процедурата може да промени, допълни или да оттегли офертата си до изтичане на срока за подаване на офертите. В случай че се подаде допълнение или промяна на офертата, то тя трябва да отговаря на изискванията и условията за представяне на първоначалната оферта, като върху плика бъде отбелязано следното: „Допълнение/ промяна към вх. №...”.
8. Офертата следва да бъде представена до крайния срок, посочен от Възложителя, на адреса, посочен в документацията за участие и обявлението за откриване на процедурата. Оферта, представена след изтичане на крайния срок, не се приема от Възложителя.
9. След крайния срок за подаване на офертите, участниците не могат да извършват изменения и допълване на офертата и същите не могат да бъдат оттегляни.
10. Възложителят може да поиска писмено от класираните участници да удължат срока на валидност на офертите до момента на сключване на договора за обществена поръчка. Участникът, приел изменението, е длъжен да удължи срока на гаранцията за участие.
11. Всички разходи по изработването и представянето на офертата са за сметка на участниците.
12. Офертите следва да са валидни 120 дни от датата, която е посочена за крайна дата на получаване на офертите. Оферта с по-малък срок на валидност ще бъде отхвърлена като неотговаряща на изискванията.
13. Участникът е задължен да подаде оферта за пълния обем дейности на поръчката и не може да оферира изпълнението само на част от нея.

III. Съдържание на офертата

1. [bookmark: bookmark7]Опаковката с офертата трябва да съдържа:
а)	Опис на представените документи – свободен текст;
б)	ЕЕДОП за участника в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката /Приложение № 1/. Стандартният образец на ЕЕДОП може да бъда намерен на http://www.aop.bg/fckedit2/user/File/bg/obraztzi/ESPD-BG1.doc 
в) документите по чл. 37, ал. 4 от ППЗОП, когато е участникът е обединение, което не е юридическо лице;

Техническо предложение, съдържащо:
а)	документ за упълномощаване, когато лицето, което подава офертата, не е законният представител на участника; 
б) предложение за изпълнение на поръчката /Приложение № 2/ изготвено в съответствие с Техническата спецификация и изискванията на Възложителя;
в) декларация за съгласие с клаузите на приложения проект на договора по образец в /Приложение № 3/;
г) декларация за срока на валидност на офертата по образец в Приложение № 4;
д) декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици от участник/ подизпълнител по образец в Приложение № 5;
В случай, че участникът прецени, че в подадената от него оферта има конфиденциална информация, във връзка с наличието на търговска тайна, която не иска да се разкрива от Възложителя, той следва да посочи това обстоятелство в Техническото предложение.
Участниците не могат да се позовават на конфиденциалност по отношение на предложенията от офертите им, които подлежат на оценка.

2. [bookmark: bookmark8]Плик с надпис „Предлагани ценови параметри ” съдържа:
2.1. Ценовото предложение – Приложение № 6. Ценовото предложение се представя в оригинал, подпечатано и подписано от законния представител на съответния участник. Ценово предложение се поставя в отделен запечатан непрозрачен плик вътре в опаковката. 

РАЗДЕЛ VIII 
ГАРАНЦИЯ ЗА ИЗПЪЛНЕНИЕ

1. Гаранцията за изпълнение в размер на 3 % (три на сто) от стойността на договора, се внася по банковата сметка на съответния възложител, когато е в парична сума, а когато е банкова гаранция се издава в полза на конкретния възложител. В случаи, че участникът, определен за изпълнител ще обезпечи изпълнението на договора с парична или банкова гаранция, същите могат да се предоставят от изпълнителя за сметка на трето лице – гарант.
2. Определеният за изпълнител участник може да предостави гаранция за обезпечаване изпълнението на конкретен договор и под формата на застраховка, която обезпечава изпълнението чрез покритие на отговорността на изпълнителя.
3. Участникът, определен за изпълнител, избира сам формата на гаранцията за изпълнение.
4. Банковите разходи по откриването на гаранциите  за изпълнение на договорите са за сметка на  определения изпълнител.  Изпълнителят трябва да предвиди и заплати необходимите такси по откриване и обслужване на гаранциите така, че размерът на гаранцията да не бъде по-малък от определения в настоящата документация за участие.
5. Възложителите ще освободят гаранциите за изпълнение на договорите без да дължат лихви за периода, през който средствата законно са престояли при тях.
6. Когато  избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
7. Когато участникът в процедурата е чуждестранно физическо или юридическо лице или техни обединения, документите по гаранцията за  изпълнение се представят и в превод на български език.
8. Условията и сроковете за задържане или освобождаване на гаранцията за изпълнение се уреждат в договора за възлагане на обществена поръчка.
9. При подписване на договор с възложителя, изпълнителят представя гаранция за изпълнението на поръчката при условия, размер и срок на валидност в съответствие с обявлението за откриване на процедурата, офертата и срока на договора.


РАЗДЕЛ IX
СКЛЮЧВАНЕ НА ДОГОВОР

1. Условията, при които ще бъде сключен договорът, са съгласно посоченото в обявлението и настоящата документация, а условията и реда за прилагане на съответния договор, са съгласно клаузите в проекта на договора от документацията за участие.
2.  За всички неуредени въпроси във връзка със сключването, изпълнението и прекратяването на договора, се прилагат разпоредбите на Закона за обществените поръчки и Правилника за неговото прилагане, Търговския закон и на Закона за задълженията и договорите.
3. Договорът се сключва с участника, определен за изпълнител, като при подписване на договора следва да представят документите по чл. 67, ал. 6 и чл. 112, ал.1, т. 1 и 4 от Закона за обществените поръчки, а именно:
	 а) за липсата на обстоятелства по чл. 54, ал. 1, т. 1 от ЗОП – свидетелство за съдимост (оригинал или нотариално заверен препис);
б) за липса на обстоятелството по чл. 54, ал. 1, т. 3 от ЗОП – удостоверение от органите по приходите и удостоверение от общината по седалището на възложителя и на кандидата или участника (оригинал или заверено копие);
в) за липса на обстоятелството по чл. 54, ал. 1, т. 6 от ЗОП – удостоверение от органите на Изпълнителна агенция "Главна инспекция по труда" (оригинал или заверено копие);
Всички необходими документи се представят в срока на тяхната валидност, а тези, които нямат срок на валидност следва да бъдат издадени не по-рано от един месец преди датата на подписване на договора.
Когато участникът, избран за изпълнител, е чуждестранно лице, той представя съответните документ по т. 3, издаден от компетентен орган, съгласно законодателството на държавата, в която участникът е установен
4. Офертата на участника в процедурата става неразделна част от сключения договор.

РАЗДЕЛ X
ОБМЕН НА ИНФОРМАЦИЯ

1.  Всички действия на Възложителя към участниците, свързани с настоящата процедура, са в писмен вид и се публикуват на профил на купувача на интернет адрес http://profile.mlsp.government.bg/30c3ed9ecbf9829f27fbcd68c9ec77e5 
2.  Участниците могат да представят своите писма и уведомления чрез факс, препоръчано писмо с обратна разписка или по електронен път при условията и по реда на Закона за електронния документ и електронния подпис, като същите е желателно да бъдат адресирани на вниманието на лицата за контакти, определени за тази цел и посочени в обявлението. След изтичане на крайния срок за представяне на офертите, кореспонденцията е желателно да се изпраща на вниманието на председателя на комисията за отваряне, оценка и класиране на офертите.
3. Решенията на възложителя, за които той е длъжен да уведоми участниците, и документите, които се прилагат към тях, се връчват лично срещу подпис или се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис и се приемат за редовно връчени, ако са изпратени на посочения от адресата номер на факс или електронен адрес и е получено автоматично генерирано съобщение, потвърждаващо изпращането.
Когато решението не е получено от участника по някой от начините, посочени в т. 3, възложителят публикува съобщение до него в профила на купувача. Решението се смята за връчено от датата на публикуване на съобщението.

РАЗДЕЛ XI
ДРУГИ УКАЗАНИЯ

Във връзка с провеждането на процедурата и подготовката на офертите от участниците за въпроси, които не са разгледани в настоящите указания, се прилагат ЗОП и ППЗОП, обявлението за откриване на процедурата и условията, посочени в други документи от документацията за участие в процедурата.
Лица за контакт:
Илиян Саралиев, началник на отдел „Програми за социално включване“ в дирекция „Социално включване“, ул. „Триадица” № 2 тел. +359 2 8119 440, факс: 02/ 988 44 05 електронна поща: isaraliev@mlsp.government.bg.

РАЗДЕЛ XII 
МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ

Настоящата методика определя реда, показателите и критерия за оценка на офертите на участниците. 
До оценка се допускат само офертите, които съдържат всички необходими документи и отговарят на обявените от Възложителя условия. Допуснатите до оценка оферти се оценяват по критерия „оптимално съотношение качество/цена”. Оценката се извършва от комисия, назначена със заповед на Възложителя.
Офертите се класират по низходящ ред на получената оценка, изчислена на база на определените показатели, като на първо място се класира офертата с най-висока оценка. 
I. Оценка на офертите.
Оценката на офертите се формира по следната формула: 
О =  ТП х 60  +  ЦП х 40
където:
О е оценката на конкретната оферта на участника;
ТП е показателят „Техническо предложение” на участника. Показателят ТП има относителна тежест в оценката от 60%.
ЦП е показателят „Ценово предложение” на участника. Показателят ЦП има относителна тежест в оценката от 40%.
Максималната стойност на оценката (О) е 100 точки.

Оценките по отделните показатели се представят в числово изражение с точност до втория знак след десетичната запетая.
В случай, че двама или повече участници получат равни оценки, Изпълнителят на обществената поръчка се определя в зависимост от това кой е предложил най-ниска цена. При условие че и цените са еднакви се сравняват оценките по показателя с най-висока относителна тежест и се избира офертата с по-благоприятна стойност по този показател. Ако и тук стойностите са равни комисията провежда публично жребий за определяне на изпълнител между класираните на първо място оферти.
 
II. Определяне на оценките по всеки показател.
Показателят „ТП” представлява крайна оценка на техническото предложение на участника за изпълнение на поръчката, в съответствие с изискванията на Възложителя, заложени в Техническата спецификация, методите и подходите за постигане на заложените показатели и изпълнение на заложените цели. Той се формира като оценката на техническото предложение на съответния участник се раздели на максималния брой точки, получени при оценка на оферта по показателя „Техническо предложение”.

Техническото предложение на всеки участник подлежи на експертна оценка, извършвана от комисията, по подпоказателите Т1 и Т2, Всеки член от комисията оценява участника по всеки от посочените в таблицата по-долу подпоказатели, в зависимост от предложеното решение в Техническото предложение на участника. Поставянето на оценките се осъществява въз основа на експертното мнение на всеки един от членовете на комисията, което се мотивира надлежно на базата на посочените критерии за получаване на съответния брой точки, като се посочват причините (изтъкват се недостатъците и респективно преимуществата на съответното предложение, прави се анализ на съответната част на предложението и се прави логичен обоснован извод за поставената оценка).

Скалата за оценка на подпоказателите от Т1 до Т2 е тристепенна, в съответствие с критериите за качество на офертата. Всеки подпоказател получава 1, 2 или 3  точки по следната скала: 

	Критерии за качество по тристепенна скала
	Точки

	много добро
	3 т.

	добро
	2 т.

	приемливо
	1 т.



В таблицата по-долу са дадени критериите за качество на офертата, по които дадена оферта получава оценка от 1, 2 или 3 точки.

	Подпоказатели / Критерии за качество на офертите
	Максимален брой точки


	
	

	Т1 – Съответствие, обхват и прецизност на концепцията за изпълнение на поръчката (подход, методология, източници на информация) за изпълнение на поръчката.
	Тежест на подпоказателя 
x 15

	Приемливо качество: Предложената концепция за изпълнение на поръчката отговаря на минималните изисквания на Възложителя, посочени в техническата спецификация, като са представени  подхода и методологията за изпълнението на поръчката, направено е предложение за съдържанието и източника/източниците на информация, която ще бъде събрана от изпълнителя с оглед постигането на проектните цели и резултати, и е представен План график за изпълнение на поръчката.  Налице обаче е повече от едно от следните обстоятелства:
· Офертата основно преповтаря информация от Техническата спецификация на Възложителя.
· В Методологията за изпълнение на поръчката не е уточнена причинно-следствената връзка между предвидените дейности и очакваните резултати.
· Посочени са източници на информация, но липсва ясна и точна обосновка за избора, която показва, как и/или с какво тези източници и данни ще допринесат за изпълнение на дейностите.
· Методологията за изпълнение на поръчката е представена структурирано и обосновано, но в нея има несъществени пропуски при описанието на дейностите и тяхната логическа обвързаност и последователност.
· Освен задължителните 4 държави Холандия, Франция, Белгия и Италия, не са описани другите държави-членки на Европейския съюз, в които ще се проучва практиката при прилагане на принципа "парите следват клиента" в предоставянето на социални услуги и/или не са посочени мотиви за техния избор.
· Формално са описани и представени план-графикът на дейностите, свързани с осъществяването на поръчката, без да е представена връзката с очакваните резултати.
· Формално са описани и представени задачите и отговорностите на ръководителя на екипа от експерти, начинът на взаимодействие и координация между членовете на екипа за изпълнение на поръчката, без да е представена връзката с очакваните резултати.

	1 т.

	Добро качество: Предложената концепция за изпълнение на поръчката отговаря на минималните изисквания на Възложителя, посочени в техническата спецификация, като са представени  подхода и методологията за изпълнението на поръчката, направено е предложение за съдържанието и източника/източниците на информация, която ще бъде събрана от изпълнителя с оглед постигането на проектните цели и резултати, и е представен План график за изпълнение на поръчката.  Налице обаче е някое от следните обстоятелства:
· Офертата основно преповтаря информация от Техническата спецификация на Възложителя.
· В Методологията за изпълнение на поръчката не е уточнена причинно-следствената връзка между предвидените дейности и очакваните резултати.
· Методологията за изпълнение на поръчката е представена структурирано и обосновано, но в нея има несъществени пропуски при описанието на дейностите и тяхната логическа обвързаност и последователност.
· Посочени са източници на информация, но липсва ясна и точна обосновка за избора, която показва, как и/или с какво тези източници и данни ще допринесат за изпълнение на дейностите.
· Освен задължителните 4 държави Холандия, Франция, Белгия и Италия, не са описани другите държави-членки на Европейския съюз, в които ще се проучва практиката при прилагане на принципа "парите следват клиента" в предоставянето на социални услуги и/или не са посочени мотиви за техния избор.
· Формално са описани и представени план-графикът на дейностите, свързани с осъществяването на поръчката, без да е представена връзката с очакваните резултати.
· Формално са описани и представени задачите и отговорностите на ръководителя на екипа от експерти, начинът на взаимодействие и координация между членовете на екипа за изпълнение на поръчката, без да е представена връзката с очакваните резултати.

	2 т.

	Много добро качество: Концепцията за изпълнение на поръчката отговаря на изискванията на Възложителя, посочени в техническата спецификация. Начинът за реализация на изискванията на Възложителя е представен структурирано и обосновано, с детайлност, логическа обвързаност и последователност. Участникът е доказал как ще постигне очакваните резултати.
	3 т.

	Т2 – Екип за изпълнение на поръчката. 
	Тежест на подпоказателя 
x 5

	Приемливо качество: Предложения екип за изпълнение на поръчката отговаря на изискванията на техническа спецификация.
	1 т.

	Добро качество: Предложения екип за изпълнение на поръчката отговаря на изискванията на техническа спецификация. Налице е и едно от следните обстоятелства:
· В екипа за изпълнение на поръчката са включени експерти, които сумарно притежават опит в предоставянето на социални услуги с консултативен характер, социални услуги от резидентен тип, социални услуги за дневна грижа, социални услуги в домашна среда и работа на терен/мобилна работа.
· Най-малко двама от експертите в екипа за изпълнение на поръчката притежават практически опит в предоставянето на социални услуги, и/или са изготвяли проучвания и/или анализи и/или имат преки наблюдения върху системите за предоставяне на социални услуги, в предложени от изпълнителя в техническото предложение държави-членки на Европейския съюз (без България), в които ще се проучва практиката при прилагане на принципа "парите следват клиента" в предоставянето на социални услуги.

60 т.


Под „детайлно“ се разбира описание на начина на реализация, което освен че съдържа отделни етапи по видове дейности, не се ограничава просто до тяхното изброяване, а са добавени поясняващи текстове, свързани с последователността на дейностите, логическата обвързаност и технологичен подход/последователност. 
Под „структурирано и обосновано“ се разбира логична последователност, обусловена от техническата спецификация, от процеси с причинно-следствена връзка между тях, с описани входни данни и изходни данни /резултати.
Под „формално“ се разбира неструктурирана (виж. по-горе определение за структурирано) последователност от действия и/или без обосновка.
Под „несъществени пропуски” се разбира констатиран пропуск и/или частично съответствие, но липсващата информация може да бъде установена от други факти и информация, посочени в офертата на участника и констатираните пропуски и/или частично несъответствие не могат да повлияят на изпълнението на поръчката. 
„Съществени“ са тези непълноти в техническото предложение, които го правят неотговарящо на изискванията на Възложителя, посочени в указанията и техническата спецификация или на действащото законодателство, на съществуващите стандарти и технически изисквания, като например несъответствие между изискуеми документи и предлагани такива и други подобни. При установени съществени непълноти в техническо предложение на участник, офертата му ще бъде предложена за отстраняване.
Всеки член на оценителната комисия изготвя оценка по показателя “Техническо предложение” за всяка допусната до оценка техническа оферта. 
Определянето на точките по скалата за оценка се осъществява въз основа на експертното мнение на всеки един от членовете на комисията, което се мотивира надлежно на базата на посочените в таблицата критерии за качество, като се посочва обосновка за поставяне на оценката (изтъкват се недостатъците и респ. преимуществата на съответната оферта, прави се анализ на съответната част на офертата и се прави логично обоснован извод за поставената оценка).
Оценката на офертата на всеки от участниците по показателя „Техническо предложение” се формира като средноаритметична стойност от всички индивидуални оценки на членовете на комисията.

където:
- оценка на техническото предложение на съответния участник

		- оценка на техническото предложение на участника от съответния член на комисията 
m е броят на членовете на комисията за оценка.
Крайната оценка на всяка оферта по показателя „Техническо предложение” се формира като оценката на техническото предложение на съответния участник се раздели на максималния брой точки, получени от участник при оценка на оферта по показателя „Техническо предложение”.

където:

                - крайна оценка на техническото предложение на съответния участник
ОТПмакс - най-високата оценка, получена от участник по показателя „Техническо предложение”
Показателят „ЦП” се формира по следната формула:

където:
                        - финансова оценка на ценовото предложение на съответния участник;
Pмин.	    - най-ниска предложена цена от всички участници;
Pучастник  - предложена цена от съответния участник.

___________________________________________________________________________________________
Открита процедура за възлагане на обществена поръчка с предмет „Разработване и предлагане на гъвкави модели за остойностяване и финансиране на социалните услуги, включващо различни източници и механизъм за въвеждане на принципа „парите следват клиента”, както и проучване на европейския опит в тази област” по проект BG05M9OP001-3.005 „Нови стандарти за социални услуги“
Проектът се осъществява с финансовата подкрепа на Оперативна програма „Развитие на човешките ресурси” 2014 – 2020, съфинансирана от Европейския социален фонд на Европейския съюз

